Efua Dorkenoo

**Efua Dorkenoo**, OBE (6 September 1949 ta paɛ 18 October 2014 yuuɛ) ti ba yi'ira e ti "Mama Afua"la yuun de la Gaana la Britain nɛrese'em n yuun isege zabera yabesei ŋmaa ti Solemiine puan ba ni yeti 'Female Genital Mutilation(FGM) la. A yuun kɔ'ɔm zɛgera mɛ dunia wa za'a ti ba basɛ yele -dinɛ mia gee yuun tum hali ti yele la n yuun de 'daaŋɔ la nyaa wa dɛna Gɔmena duma dunia wa za'a nimmu'urɛ yele'.

## A Pɔsega vom Yɛla
Ba yuun dɔgɛ e la Cape Coast, Gaana tiŋa. Bilam ti a yuun kiŋɛ 'Wesley Girls Senior High School'. A yuun kiŋɛ London ti a ta zamesɛ imma'asum yɛla (nursing) ti a de la yuumpia la awɛi. A yuun ta to'e a master' degree la 'London School of Hygiene & Tropical Medicine and research fellowship' bɔna City University London. Yuun de la imma'asum tuuntuneba la nɛŋa duma la ayima asibetin zo'e zo'e puusin la Royal Free yuun zamesera pɔgedɔgerɛ tuuma ti bilam ti a yuun ta baŋɛ yabesei ŋmaa wa yele la di daaŋɔ n de sɛla bɔ'ɔra pɔgesi vom.

## Campaign Tuuma
A yuun pa'asɛ la tigerese'ere ti ba yuun yi'ira ti Minority Rights Group' la yuun ɛɛra Nɛresabelega tiŋa wa za'a ti a ɛ lasebaarɛ doose yabesei ŋmaa wa ti ba yuun dikɛ niɛ peelemi 1980 yuunɛ puan la. 1983 yuunɛ la,  a yuun pi'ilum pɔgesi imma'asum yɛla tigere la ba yuun yi'ira ti 'Women's Health, Research and Development (FORWARD) la ka yuun de solemintiŋa so'olum asɔi n miŋa tansugere n yuun suŋeri pɔgesi'a n ŋma yabesei la gee yuun zɛgera ti ba basɛ yele. A yuun pɔsɛ tuna me la World Health Organisation ti ba ŋmaɛ gi'i ti 'WHO' la 1995 yuunɛ la gee yuun dɛna Pɔgesi imma'asum nɛŋadaana bilam ta paɛ 2001 yuunɛ.
A yuun de la 'Advocacy Director' la kiima se'em n ka'ani nɛreba yɛsera yabesei ŋmaa la 'Equality now (an international human rights organization). a yuun de Alice Walker zɔsuŋa  yuun po pa'asɛ sinii sɛka ti ba iŋɛyuun iŋɛ gee ti ka zuo yuun dɛna Zɛbezebera yisere(Warrior Marks) (1993) yuunɛ puan la ti Walker la Pratibha Parmar yuun tigese  ta pa'asɛ la Gloria Steinem se'em n gulesɛ Dorkenoo gɔŋɔ n de 'cutting the Rose: Female Genital Mutilation' la p Pɔsega. 

## Wɔ'ɔrɛ la Baŋerɛ
1994 yuunɛ la ba yuun loe Dorkenoo ti a dɛna Ɔfisa bɔna 'Order of the British Empire. 2000 yuunɛ la eŋa Gloria Steinem yuun to'e wɔ'ɔrɛ mɛ yɛsera 'Equality now international human rights ' tigere la zuo.
2012 yuunɛ ba yuun na'asɛ e ti a dɛna viisegɔ nɛŋadaana bɔna Sukuu sɛka n de imma'asum 'science' City University n boi London tiŋa gee ti 2013 yuunɛ la me ba yuun to a yu'urɛ mɛ ti a pa'asɛ la BBC pɔgesi kɔbega (100) puan.

'an International jury' 2002 yuun loe Dorkenoo gɔnseko n de 'cutting the Rose: Female Genital Mutilation' (1994 yuunɛ) la ti ka pa'asɛ la gɔnsuma kɔbega (100) seto n gani za'a Nɛresabelega tiŋa 20th 'century saŋa la.
 
Bãsɛka ti ba yi'ira ti cancer la n yuun ku Dorkenoo London tiŋa sansɛka ti a yuun dɛna yuumpiyoobi la anuu 18 October 2014 yuunɛ, gee basɛ a sira Freddie Green, a kɔma Kwabena la Ebow, la a yentaa kɔma.

## A gɔnɔ sisesi
* *Cutting The Rose: Female Genital Mutilation the Practice and its Prevention* (Minority Rights Group, 1994). 
* *Report of the First Study Conference of Genital Mutilation of Girls in Europe/ Western World* (1993)
* *Child Protection and Female Genital Mutilation: Advice for Health, Education, and Social Work Profession* (1992)
* *Female Genital Mutilation: Proposals for Change* (with Scilla Elworthy) (1992)
* *Tradition! Tradition: A symbolic story on female genital mutilation* (1992)
* As Stella Efua Graham with Scilla McLean (eds), *Female Circumcision, Excision, and Infibulation* (Minority Rights Group Report 47, 1980)

## Viisegɔ Lɔgerɔ